શીખર એ આકાશનો પીતરાઇ ભાઈ હતો. આકાશ એ દિવસે જોબ પર હતો. આર્યાન, શીખર, આકાશ તથા તેમના મિત્રો સપન, પંકિત , તેજસ તથા મિહિર બધા ૨ વર્ષ પૂર્વે અમેરિકા ભણવા સ્ટુડન્ટ એટલે કે એફ–૧ વીઝા પર આવ્યા હતા. અને ત્યારથી સાથે જ રહેતા હતા. મિહિર છેલ્લા ડિસેમ્બરથી એના મામાના ધરે રહેવા જતો રહેલો. અઠવાડિયામાં એકાદ વાર ફોન પર વાત થતી બાકી એ છેલ્લા ૨–૩ મહિનાથી રૂબરૂ કોઇને મળ્યો નથી. આજે ઘણા સમય પછી રવિવારે એક સાથે આર્યાન, પંકિત, તેજસ, સપન, શિખર અને જયેશ ધરે હતા. પંકિત પણ જયેશ અને શિખર સાથે એમના જ રૂમમાં રહેતો હતો. પંકિત સવારનો જ્યારથી જયેશ ઘરેથી ગયો તો એ આવ્યો ત્યાં સુધી લેપટોપમાં કંઇક મથતો હતો. આજ–કાલ ભાઇ કેનેડા તથા ઔસ્ટ્રેલીયા ના પી.આર. અને ઇન્ટરનેટ બીઝ્નેસ ઉપર સંશોધન કરી રહ્યા હતા. હમણા જ એનું માસ્ટર્સ પત્યું હતું અને તેણે એચ–૧ વિઝા માટે અરજી કરી હતી. ધરમાં તે એક જ વ્યક્તિ એવી હતી કે બહુજ વ્યસ્ત દેખાય. અને મગજથી એ “બિઝ્નેસ–માંઇડ” વાળો હતો. શિખર પલંગમાંથી ઊતરતા–ઊતરતા પંકિતને હલાવીને પુછે છે